Capitolul 3 


EMPATIA - DESCHIDEREA 
SAU BLOCAREA COMUNICARII 


În acest capitol ne vom ocupa de impedimentele comu- 
nicării, de felul în care putem reacționa într-o manieră nepotri- 
vită şi de ceea ce putem face pentru a deschide comunicarea în 
vederea unei mai bune înțelegeri a celuilalt. 


CE “ÎNGHEAȚĂ” COMUNICAREA? 


Vi s-a întîmplat vreodată ca, în mijlocul unei relatări despre 
e problemă, să fiți întrerupt cu “Asta nu-i nimic! Să-ţi poves- 
tesc despre vremea cînd eu...” și interlocutorul dumneavostră 
reorientează conversaţia spre el însuşi, făcîndu-te să te simți 
ignorat și oarecum neluat în seamă. 

I-ați povestit vreodată cuiva cît v-aţi înfuriat cînd cineva v-a 
apostrofat: “Eşti un prost dacă crezi asta!”. Cum vă simțiți în 
astfel de situaţii? l-ați întors-o vreodată cuiva cu o remarcă de 
genul: “Ce știi tu!”, ca apoi să părăsiți locul? Dar ce părere 
aveţi despre următoarul răspuns: “Nu ai nici un motiv să te 
necăjești”, ceea ce înseamnă că celălalt vă abandonează cînd 
sînteți necăjit. 

Este foarte ușor să curmi sau să îngheți o conversaţie. Con- 
știent sau nu, o facem tot timpul. Dacă într-adevăr nu vrem să 
continuăm şubiectul, atunci totul este în ordine, dar adesea nu 
aceasta este intenția noastră. 

Este posibil să înghețăm conversaţia fără voia noastră, din 
cauza proastelor obiceiuri, adică a modurilor învățate de a 
reacționa, în care nu luăm în considerare alternativele. 

Este posibil, de exemplu, ca noi să fim preocupați de ceea ce 
se întîmplă cu evoluția propriului nostru plan de acțiune și de 
Filmul.din capul ceea ce va urma, să spunem, în momentul 

următor. Uneori, în mintea noastră se dez- 
voltă un întreg scenariu, care ne absoarbe 
atît de mult, încît nu ne acordăm absolut 
deloc la ceea ce spune celălalt. Un alt motiv 
al proastei comunicări poate fi nehotărîrea 
noastră de a ne “adapta celuilalt, în special dacă acela este furios 
ori necăjit. Prin urmare, în astfel de situații am putea decide fie 
să nu spunem nimic, fie să-i întoarcem spatele. 

Există “ucigași ai comunicării” pe care fiecare dintre noi îi 
folosim. Consacraţi cîteva minute pentru a răspunde la întrebările 
de mai jos (în coloana liberă). Ce “ucigași ai comunicării” folosiți 
dumneavoastră față de alţii? Care sînt folosiţi față de dumnea- 
voastră? De către cine? Gîndiţi-vă la colegi, familie sau prieteni. 


dumneavoastră 
se potrivește cu 
piesa ce se joacă 
pe gapa! rd 


“UCIGAȘII” COMUNICĂRII 


Ucigaşul Exemplu Cine procedează astfel? 
comunicării Eu Alții 


AMENINȚĂRI ”Dacă m ești în stare 
(Produc teamă, să ajungi la serviciu 
supunere, resen- la timp, am putea să te con- 
timent, ostilitate) cediem”; “Fă așa, dacă nu...” 


A DA ORDINE ”Să te prezinți imediat 
(Folosirea puterii în biroul meu”; “Nu mai 


asupra altuia) întreba de ce, fă-o 
fiindcă aşa spun eu”. 
CRITICA *Nu muncești destul”; 


“Te lamentezi tot timpul”. 

INSULTA "Numai un idiot ar spune 
(“Înfierarea”) asta”; “Prostule”; “Ce poți 

aștepta de la un birocrat?” 
DIRIJAREA Ar trebui să fii mai 
(“Trebuie” sau conștient”; “Trebuia să 
“nu trebuie să...”) te descurci”; “N-ar trebui 

să fii așa furios”. 
TĂINUIREA "Îţi va plăcea planul ăsta” 
INFORMAȚIILOR- (fără a spune cît de mult 
CHEIE va fi el implicat). 


INTEROGAREA "Cite ore ai lucrat la 
asta?” “Cît a costat? 
“De ce ai întirziat?”; 
“Ce faci, la ce lucrezi?” 


„LAUDA "Eşti atît de talentat la 
ÎN SCOPUL redactarea rapoartelor, 
MANIPULĂRII nu-l faci şi pe al meu?” 


DIAGNOSTICAREA "Ești foarte posesiv”; 
MOTIVELOR ”Întodeauna ai avut pro- 
SAU CAUZELOR bleme cu gestiunea timpului”. 


SFAT NECERUT "Dacă ţi-ai fi consolidat 
(Cînd persoana poziția, n-ai fi ajuns în 


nu vrea decît să panica asta”; “De ce nu o 
fie ascultată) faci așa?”; 
PERSUASIUNE  ”Nu există nici un motiv 
PRIN APEL, de îngrijorare: Totul este 
LA LOGICA foarte normal”. 


SCHIMBAREA "E interesant ceea ce spui... z 
SUBIECTULUI Am văzut aseară un film 
nostim”. 

PUNEREA "Am avut un groaznic acci- 

ÎNPRIMPLAN dent de automobil săptămîna 

A PROPRIEI trecută”, spune el. “Sămă - 

PERSOANE fi văzut pe mine ce accident am avut...”, 
răspunde interlocutorul. 

REFUZUL DE "Nu avem ce discuta. Eu nu 

A ACCEPTA văd nici o problemă aici”. 

PROBLEMA 


ÎNCURAJAREA "Nu fi nervos”; “Nu te teme, 
PRIN NEGAREA va merge”; “Vei fi bine”; 
EXISTENȚEI ”Arăți splendid”. 
PROBLEMEI d 


Ceea ce contează este răspunsul pe care-l primiți la inter- 
venţia dumneavoastră. Deși oarecum îndoielnice, chiar și aceste 
modele comunicaţionale pot avea eficiență dacă atît contextul, 

cît şi tonul vocii îl susțin pe interlocutor. Cuvintele în sine alcă- 
tuiesc doar un nivel. Din cuvinte și tonul vocii oamenii inter- 
pretează permanent (și adeseori o fac în mod greşit) termenii 
relaţiei pe care o au cu dumneavoastră. Dacă rezultatul final 
este că ei percep o lipsă de respect din partea dumneavoastră, 
atunci comunicarea nu va fi eficientă, indiferent de cât de bune 
intenții ați avea. De aceea sînteţi răspunzător nu doar de me- 
sajul pe care-l emiteţi, ci şi de tonul folosit în comunicare și de 
mesajul pe care-l receptează ceilalți. 

“Ucigașii” comunicării - așa cum sînt cei prezentați în tabel 
- reprezintă forme obişnuite de conversaţie, care îi determină 
foarte uşor pe oameni să creadă că nu li s-au întîmpinat nevoile 
de bază. O mai bună alegere a cuvintelor ar fi mai înțeleaptă, 
dar nici ea n-ar fi de prea mare folos dacă în spatele cuvintelor 
plasați o atitudine blocantă. 

Dacă vreți ca relaţiile dumneavoastră să fie bune, atunci 
comunicarea cu altul trebuie să-l convingă de faptul că dum- 
neavoastră: 

@ îl respectați ca pe egalul dumneavoastră și nu-l 
veți domina 

@ îi respectați dreptul la opinie și nu-l veți ma- 
nipula ca să vadă lucrurile în felul dumneavoastră! 
@ îl respectați și îi prețuiți deciziile și nu i le 
veţi submina sau sabota 

€ îi respectați valorile şi experiența. 


Blocajele 
empatiei: 
dominare, 
manipulare, 
subminare, 
refuz 


„Examinaţi-vă stilul de comunicare cînd simțiți că s-a între- 
rupt orice legătură cu celălalt ori comunicarea este îngreunată. 
Întrebaţi-l ce anume din ceea ce ați făcut dumneavoastră l-a 
afectat, cu ce l-ați supărat. Întotdeauna vă puteţi perfecționa 
abilităţile de comunicare. Cît de des le faceți 
altora ceea ce vă deranjează ce vă fac alţii 
este răspunsul dumneavoastră? În fine, dacă pattern-urile 

pe care îl comunicaționale ale celorlalți nu vă convin, 

primiţi ați putea găsi alte modalităţi de a rezolva 

* problema. Ceea ce va trebui să urmăriți este 

să-i ajutați pe ceilalți să obțină un răspuns mai bun de la dum- 

neavoastră. Aţi putea începe cu ceva în genul: “Cînd ai spus ..., 

m-am simţit realmente blocat şi nu cred că asta a fost intenția ta. 

Sînt și alte căi de a-ţi rezolva problema; care ar fi mai convena- 
bile și pentru mine” (vezi capitolul 4: Asertivitatea adecvată). 

Adeseori, noi respingem total pe cineva doar pentru că avem 
una sau două rețineri în ceea ce-l priveste. Cînd se trag obloa- 
nele, empatia şi rezolvarea conflictului rămîn niște himere. N 

Ce altceva mai blochează comunicarea? Indiferența şi lipsa 
de simpatie pe care le întîmpinăm din partea celuilalt. Sînt și 
Situaţii în care ideile, dorințele, credinţele sau acțiunile dum- 
neavoastră sînt contestate. Cît de personal considerați dum- 
neavoastră acest gest? Va fi mai uşor să vă acomodaţi cu acest 


Adevărata 
comunicare 


Știința rezolvării conflictelor 67 


gen de situaţii dacă acceptați adevărul că nu trebuie să ai drep- 
tate întotdeauna pentru a fi o persoană respectată! 

Cînd dintr-o relaţie lipsește empatia, ceea ce puteți face este 
fie să acceptaţi situaţia, fie să întrerupeţi relația sau să faceți 
ceva pentru a ameliora lucrurile. Fireşte că ar fi mult mai sim- 
plu dacă cealaltă persoană şi-ar asuma sarcina reglării relației 
(“La urma urmei, e vina lui!”). Viaţa ar fi minunată dacă de 
schimbarea lucrurilor s-ar ocupa ceilalți, pentru ca noi să ne 
simțim mai bine. Dar nu este aşa! Singurele schimbări pe care 
le puteți ține sub un control absolut sînt cele ale propriei dum- 
neavoastră persoane. 

Nu va trebui să interveniţi ori de cîte ori dispare empatia. 
Dar atunci cînd nu puteţi evita persoana sau aveți de pierdut 
din cauza deteriorării acelei relații, merită să încercaţi resta- 
bilirea relației. 

De ce este util să îmbunătăţim empatia? Gândiţi-vă la trei 
persoane cu care aveți probleme. Găsiţi un avantaj pentru dum- 
neavoastră care ar rezulta din stabilirea unei mai bune relații cu 
fiecare dintre ele. Probabil că va fi nevoie de un efort pentru a 
stabili sau reface bunele relații cu ele. Cum veţi proceda? 


CE “ÎNCĂLZEŞTE” COMUNICAREA? 


Ce face ca o comunicare să funcționeze bine? Este empatia, 
fluidul dintre două persoane, grație căruia fiecare poate înțelege 
sentimentele şi motivele celuilalt. Această legătură și deschi- 
dere se mai numește raport. Pentru a înțelege ce este empatia, 
gîndiți-vă la trei persoane față de care vă simțiți deschis și no- 
taţi cîte o calitate a fiecăreia dintre ele, care facilitează funcţio- 
narea empatiei reciproce între dumneavoastră și acea persoană. 

V-aţi putea gîndi la “prietenie”, “avem lucruri în comun”, 
“îmi ascultă necazurile și mi le povestește pe ale lui”; “mă 
înțelege”. În plus, veți recunoaște multe din caracteristicile unei 
bune relații empatice. 


Modalităţi de a induce empatia 


Dacă aveți o relație dificilă ați putea decide să o ameliorați. Un 
mod greșit de a acţiona este de a nu disocia relaţia de problemă. 
Uneori încercăm să “cumpărăm” o relație bună cedînd. O abor- 

Actionati dare obișnuită este “totul de dragul liniștii”. De 
asupra relației  CXemplu, o mamă poate să-și “mituiască” copi- 
separat față Ul dîndu-i bunătăţi pentru a-l determina să aibă 
dg problemă o bună purtare. Dar atitudinea “totul de dragul 

păcii” poate fi periculoasă: ea îi poate conferi celuilalt prea multă 
putere. De aceea va trebui să găsim alte căi de a institui empatia. 
Pentru aceasta există cîteva metode verificate şi eficiente: 


1. Găsiţi un subiect de conversaţie care să fie total străin de 
problemele pe care le aveţi. Ce interese are cealaltă persoană? 
Ce îl înviorează cel mai mult? Ce îl încîntă? Întrebaţi-l totul în 
legătură cu subiectul respectiv. O discuţie reuşită trebuie să 
ducă la amplificarea empatiei. 

Micile taclale pot contribui mult la aceasta, oricât de banal ar 
fi subiectul. Orice temă se pretează: vremea, o emisiune TV, 
muzica, fotbalul, alimentele, puloverul pe care l-ați cumpărat 
săptămîna trecută, chiar și avantajele cutiilor menajere din plas- 
tic, comparativ cu cele din tablă. Nu subiectul contează. Dum- 
neavoastră stabiliți un curent, acordîndu-l în funcție de celălalt, 
ascultîndu-vă muzicalitatea vocilor. Nu doar de cuvinte este 
vorba - urechile mai percep și altceva. 


2. Efectuarea împreună a unei activități (situația de coleg de 
serviciu) poate construi punți între dumneavoastră. La serviciu 
ați putea merge împreună ca să testați un nou utilaj. Puteţi ela- 
bora, prin şedinţe de brainstorming, un proiect complex sau să 
întreprindeți o acţiune comună pentru a face ordine în dosare. . 


3. Alegeţi un loc adecvat dacă doriți o discuție de la suflet- 
la-suflet. Puteţi începe o bună conversație cînd călătoriți împre- 
ună cu mașina. În mașină aveţi un ascultător captiv şi vă lip- 
sește contactul vizual, iar un rezultat oarecum similar îl puteți 
obține atunci cînd sînteţi ocupați amîndoi. Uneori este bine să 
luaţi pe cineva într-un loc public, cum ar fi o cofetărie, unde 
nici unul nu trebuie să strige ca să fie auzit sau să vorbească de 
după un paravan care-l acoperă. 


4.Nu încercaţi o conversaţie “profundă şi plină de semnifi- 
caţii” cînd cealaltă persoană se grăbeşte sau este stresată și nu 
se poate concentra. 

Empatia cu părinții dificili 


Distrugerea empatiei dintre părinți şi copii constituie un caz 
special. Unele relații părinți-copii sînt dezastruoase. Există ceva 
la părinți care uneori scoate la iveală ce e mai rău în unii dintre 
noi, poate pentru că sîntem hipersensibilizați faţă de ei și reac- 
ționăm mai emoțional decît față de oricine altcineva. Prin 
urmare, nu este surprinzător că mulți oameni sînt înstrăinați faţă 
de cel puțin unul din părinți. Uneori este mai ușor să menţii dis- 
tanța decît să-l lași să se amestece în treburile tale. 


Unul din avantajele de a fi adult este acela că nu trebuie să 
ţii seama de sfaturile părinților atunci cînd acestea nu-ți convin. 
Din nefericire, dacă respingi complet un părinte, îți suprimi sin- 
gur o sursă fundamentală de sprijin. De asemenea, este rușinos 
să ignori sfaturile părintești; chiar şi cînd acestea sînt exprimate 
într-un mod nepotrivit, intenţia poate fi de dragoste și grijă. 

Esenţial este să recunoaştem această dragoste prin ceea ce 
are ea fortifiant pentru noi și să evităm a ne implica în drame. 
Cheia stă probabil în subiectele de conversaţie pe teme neutre. 


Ştiinţa rezolvării conflictelor 


EXISTĂ EMPATIE 


CÎND 

Gîndiţi-vă la o strecurătoare pentru ceai. Ea lasă ceaiul să se 
scurgă în ceaşcă, dar reţine frunzele plantei. În această relație 
esențialmente educativă noi putem lăsa să treacă toată grija de 
care sînt în stare părinții, reținînd stilul asertiv- 
Efortul deliberat de a îmbunătăți empatia își arată roadele cînd aveţi 
„de rezolvat unele diferende. De asemenea, pot exista subiecte extrem 
de sensibile asupra cărora trebuie să luați decizia dacă le discutaţi. 
Încercarea de a stabili o abordare victorie-victorie atunci 
cînd relaţia de bază este foarte proastă este foarte dificilă. Cea- 
laltă persoană nu este dispusă să-ți asculte punctul de vedere. 


Oamenii nu vor 
auzi ce spui 
pînă nu vor ști 
că te preocupă 
soarta lor 


Tu vrei ca celălalt să fie receptiv, dar el nu 
te va asculta atîta timp cît nu va avea cer- 
titudinea că, într-adevăr, te preocupă situa- 
ţia lui. De aceea, va trebui să începi cu acest 
lucru. 

De obicei, oamenii se simt bine cînd își dau seama că au fost 
ascultați și înteleși. Dacă vrei să te asculte, atunci mai întîi va 
trebui să-i asculți tu pe ei. Empatia se dezvoltă după ce a fost 
deschisă comunicarea, astfel încît fiecare să-l poată asculta pe 
partener. p 


ASCULTAREA ACTIVĂ 


O bună ascultare este o abilitate fundamentală de rezolvare a 
conflictului. În mod surprinzător, puțini oameni au calități de 
bun ascultător. Această învățare se realizează prin exemplu; o 
dată ce ţi-ai manifestat această abilitate, şi alții din jur o vor 
face. Cînd asculți cu atenție, renunți momentan la conversaţia 
obişnuită, preocupat de ceea ce dai şi ceea ce primeşti. Este o 
schimbare semnificativă - ca schimbarea vitezelor la maşină; 
acest mod de ascultare este numit de cele mai multe ori ascul- 
tare activă. 

Ascultarea activă înseamnă acordarea Asculți cu adevărat 
temporară a propriului punct de vedere la sau doar îți aștepți 
punctul de vedere al partenerului. rîndul să vorbeşti? 


Cîteva sugestii utile pentru realizarea ascultării active 


@ Nu vorbiţi despre dumneavoastră 
_ @ Nu schimbaţi subiectele 

@ Nu daţi sfaturi, nu diagnosticați, nu încurajați, nu criticați 
sau hărțuiţi. 

@ Nu vă gîndiți înainte la ceea ce veţi spune. 

@ Nu ignoraţi sau negați sentimentele celuilalt. Apreciați 
ceea ce simte el din ceea ce nu spune, precum și din ceea 
ce spune! Urmăriţi comunicarea nonverbală (de exemplu: 
Are lacrimi în ochi? Face mișcări nervoase?) 

e Nu pretindeţi că aţi înteles ce vrea să spună dacă, de fapt, 
nu l-aţi înțeles. 

@ Întrebaţi-l despre nevoile, preocupările, anxietățile şi difi- 
cultățile lui. 
@ Confirmaţi că l-aţi înțeles. Parafrazaţi ideea principală: 
“Spui că vrei să...?”, “Spui că nu crezi că vei suporta o ten- 
siune atît de mare?”, “Te simți cu adevărat revoltat2?”, 
În situațiile conflictuale există trei utilizări distincte ale abi- 
lității de ascultare activă: informarea, confirmarea și iritarea. 


Informarea - verificați faptele 
Cînd trebuie să oferiţi sau să primiți informaţii clare și sufi- 


ciente, comunicarea se va axa pe informații. Vi s-a întîmplat să 

ajungeţi într-un loc şi să constatați că vă lipseşte o informație 
cheie sau că nu ştiţi ce să faceți în etapa următoare? 
Pentru a realiza o expunere clară, vorbitorul trebuie să pre- 
zinte bine ceea ce se așteaptă de la el. Pe de altă = E 
E Se ai Verificaţi 
parte, pentru a recepționa o imagine clară, ascul- faptei 
tătorul trebuie să încerce să obțină toate detaliile, “Pee 
să verifice afirmaţiile, faptele și să desprindă informațiile sem- 
nificative din ceea ce spune vorbitorul în cazul în care acesta 
uită să le menţioneze. 

mpinat 


Tată cîteva tehnici de ascultare pentru obținerea de informații: 


@ Puncţi întrebări: - aflaţi cu exactitate ce înțelege par- 
tenerul dumneavoastră prin nevoi, context, planificare, 
costuri ș.a.m.d. Adeseori, totul se reduce la a şti ce între- 
bări să pui. 4 

e Verificați-vă pentru a vă asigura că ați recepționat şi înțe- 
les corect detaliile cele mai importante. 

€ Rezumați ca să vă asiguraţi că ambii sînteți de acord 
asupra datelor faptice. În conflicte și negocieri una din 
cele mai răspîndite greșeli este de a te arunca la concluzii 
sau de a face presupuneri fără a avea suficiente informații. 


Dacă dumneavoastră sînteți vorbitorul și vreţi să vă asiguraţi 
că aţi fost înțeles, nu întrebaţi: “Ai înțeles?”. Aţi putea foarte 
bine să obţineţi răspunsul “da” şi să nu știți cît de mult a înțeles 

itate 


interlocutorul. Întrebaţi ceva în genul: “Vreau să verific dacă ai 
înțeles bine ceea ce am vrut să spun. Poţi să-mi repeţi?; “Nu 
sînt sigur că ţi-am spus tot ce trebuia. Te rog să-mi spui ce ai 
înțeles pînă acum”; “Dorești să mai ştii ceva?” 

Dacă dumneavoastră sînteți ascultătorul, amintiţi-vă că 
diferite imagini și semnificaţii sînt asociate cu multe cuvinte, 
Asiguraţi-vă că aţi obținut mesajul corect, punînd întrebări. 
Verificaţi sistematic ce înțelege celălalt prin ceea ce transmite. 
Punecţi întrebări care vă dau informaţii concrete de tipul: “Cît de 
mare este costul?”. 

Confirmarea 


Aţi avut vreodată nevoie de o ureche de pri- 


eten, de cineva care doar să vă asculte la necaz? zsceţi i pe 
z celălalt să 
Nu avem nevoie de sfat, cît de confirmare - recu- Aa ceea 
noașterea din partea celorlalți a situației noastre. 
ce spune 


Cu alte cuvinte, de un rezonator al gîndurilor dum- 
neavoastră. 

Aici scopul vorbitorului este E a-şi expune problema. Sco- 
pul ascultătorului este să cunoască sentimentele vorbitorului şi 
prin aceasta să-l ajute să audă ceea ce spune. Acest lucru îi este 
de mare ajutor celui care vorbeşte. Cînd sînteți în postura de 
ascultare activă în scopul confitmării aveți grijă să: 


e Explorați problema pentru a cunoaşte în profunzime difi- 
cultățile, în limita timpului disponibil. Adeseori nu știm clar ce 
gîndim pînă cînd nu ne exprimăm ideile față de altcineva. După 
ce simţim că am fost înțeleși, putem merge mai departe. 


@ Verificaţi cu interlocutorul sentimentele acestuia, întoc- 
mai ca în cazul informaţiilor. De exemplu, el spune: “Ea n-a dat 
telefon să mă anunţe că nu vine”. Dumneavoastră: “Cum te 
simți în legătură cu aceasta?” sau “În ce măsură te-a afectat?”. 


@ Parafrazați sentimentele celeilalte persoane, uneori chiar 
și conținutul problemei care te preocupă, printr-o simplă propo- 
ziţie de înțelegere. Parafrazările sînt cele care duc la răspunsul 
“da, așa este”. Ele îl ajută pe interlocutor să-și confirme sau să-și 
corecteze percepțiile atunci cînd le aude de la dumneavoastră. 


€ încercați din nou. Dacă nu înțelegeți corect, puneţi o în- 
trebare deschisă de tipul: “Cum vezi situația?” sau “Am im- 
presia că nu am prins ideea întocmai. Mai spune-mi o dată”. 


@ Redirecţionaţi conversaţia dacă celălalt se abate de la 
subiect. El face aceasta fie atunci cînd simte că nu-l înțelegeți, 
fie cînd nu își dă seama ce este mai important pentru el. 

@ Fiţi atent cu folosirea lui “Te înţeleg”. Noi nu înțelegem 
întotdeauna situația unei alte persoane. De obicei, este mai pru- 
dent să spunem: “Observ că...”; “Pot face legătura cu...”; “Se 
pare că ţi-e greu...”; “Nu știu exact prin ce treci tu, dar văd că 
eşti realmente debusolat”. 


@ Respectaţi-le intimitatea. Prin folosirea ascultării active 
îi putem incita uneori pe oameni să spună mai mult decît 
intenționează. Ulterior, ei se simt foarte jenaţi şi rup relația cu 
dumneavoastră. Este necesar să vă asiguraţi că interlocutorul 
doreşte într-adevăr să vă povestească despre necaz. S-ar putea 
să fie nevoie să-l asiguraţi de discreția dumneavoastră - aveți 
grijă să vă ţineţi de cuvînt. 

© Încercaţi să menţineţi discuţia la obiect: Un alt risc al 
ascultării active este că o dată ce unii oameni “s-au deschis”, ci 
nu se mai opresc. Cu cât dumneavoastră reiterați ceea ce spun 
ei, cu atît divaghează mai mult. Aveţi nevoie de cîteva formule 
de tipul: “Ceea ce vrei să spui este că...?”; “Sînt derutată, ce 
anume spuneai?”; “Cred că ceea ce spui tu este foarte impor- 
tant. Îmi pare rău, trece timpul și mă tem că nu o să pot asculta 
totul. Ai ajuns la vreo concluzie?” 


@ Permiteți tăcerii să survină firesc în conversație. 


@ Observați mișcările corpului şi respirația, întrucît aces- 
tea indică adeseori înțelegerea sau acceptarea, și permiteți-le 
interlocutorilor să-și modifice ideile. Apoi adresaţi-le o întreba- 
re de genul: “Ce părere ai acurn despre toată istoria asta?” 


Nu uitaţi că ascultarea activă îl ajută pe celălalt să depă- 
şească modul lui anterior de a descrie problemele nerezolvate. 
Pe măsură ce vorbeşte cu dumneavoastră, ies la iveală alte 
aspecte. 

Iritarea 


Ce faceți cînd celălalt ţipă la dumneavoastră? Dacă țipați și 
dumneavoastră, lucrurile se agravează. El este deja destul de 
iritat ca să mai puneţi și dumneavoastră paie pe foc. 

Cînd cineva se plînge de dumneavoastră, vă critică sau vă 
atacă, el vrea să spună că dumneavoastră sînteți problema lui. 
Dumneavoastră, ascultătorul, trebuie să-l asigu- pp ştie că 
raţi că l-aţi înțeles bine și că ţineţi seama de ceea 
ce spune el. Scopul este de a reduce ostilitatea 
pentru a vă ocupa de problemă. Cel mai bun lu- 
cru pe care-l puteți face este ascultarea activă. 


l-aţi înțeles 
bine? 


e Nu vă apărați și nu contraatacați - prin aceasta n-aţi 
face decît să-l iritați şi mai mult. 


9 Ocupaţi-vă mai întîi de emoțiile lui. Oamenii strigă une- 
ori deoarece cred că nu sînt înțeleși. Faceţi-i să-și dea seama că 
le înțelegeți protestul, furia sau tristețea. Cîteva fraze utile: 
“Într-adevăr, te face să înnebunești”; “Văd cît de amărît eşti”; 
“Simt că nu mai pot”; “Am înțeles bine? Deci cînd eu am fă- 
cut/spus cutare lucru, te-ai simțit lezat...”. 

@ Înţelegeți-i punctul de vedere. Aceasta nu înseamnă că 
veți fi de acord cu el numai pentru că i-ați spus: “Înţeleg de ce 
ești atît de abătut”. 


e Explorați împreună cu el, delicat și blînd, pentru a vedea 
ce se mai află în spatele emoțiilor. Reformulați punctul lui de 
vedere cât de clar cu putință, pînă se calmează. Dacă faceți aceas- 
ta corect, el vă va explica totul în detaliu, mai calm. 


e Explicaţi poziția dumneavoastră, fără a nega că şi el are 
problema lui, dar pentru aceasta va trebui să așteptați pînă se 
liniștesc spiritele. 


E Întrebaţi ce s-ar putea face acum pentru a îmbunătăți 
situaţia. Dacă se înfierbîntă din nou, reveniţi la ascultarea 
activă, 

De câte Gfi vi s-a întîmplat să doriți din tot sufletul să vă 
apropiaţi de cineva fără să reușiți? Vom reveni în capitolul 6 
(Controlul emoțiilor) și în capitolul 7 (Dispoziţia de a rezolva . 
conflictul). Cînd există o comunicare și o empatie reală, are loc 
un foarte important schimb la nivelul subconștientului. 

Ce răcește comunicarea? Ucigașii comunicării, cum ar fi 
critica, înjurătura și sfatul inoportun, sînt deprinderi con- 
versaționale proaste, care pot bloca empatia. 

Acestea îl fac pe interlocutor să simtă că nu-l înțelegeți. 
Cînd el vă răspunde adecvat, înseamnă că aţi reușit o comu- 
nicare reală. * 

Ce încălzește comunicarea? Ocupaţi-vă de relație și de 
problemă în mod separat. Empatia se instalează prin 
subiecte de discuție sau activități care nu generează contro- 
verse. 

Ascultaţi cum vede lucrurile ceiălalt. Folosiţi ascultarea 
activă pentru informare (verificați faptele); folosiți afir- 
marea (astfel, interlocutorul dumneavoastră poate auzi ceea 
ce spune); în fine, în caz de iritare a celuilalt, faceți-l să 
simtă-că îl înțelegeți. 

NOTE 


1. Pentru detalii privind manipularea, vezi capitolul 5: Puterea cooperantă. 

2. Pentru ascultarea activă, vezi Gerard Egan, The Skilled Helper 
(California: Brooks/Cole, 1975), și Eugene Gendlin, Focusing 
(U.S., Everest House, 1978). 


